text: МТ: Туристическият сезон в България стартира официално на 1 май, утре утвърждават мерките - 21Hoteliers
  Българският туристически сезон стартира на 1 май. Решението е съгласувано със здравните власти и Министерство на външните работи. Това съобщи министъра на туризма Марияна Николова по време на визита в Национална астрономическа обсерватория Рожен.
  Николова заяви категорично, че ще има ясни правила и мерки. "Утре с моя заповед ще бъдат утвърдени мерките, които ще касаят местата за настаняване, местата за хранене и развлечение и ще важат за сезон 2021″, обясни още тя. По думите й идеята е да бъде открит малко по-рано сезона, което в условията на пандемия, ни дава една възможност задължително да спазваме мерките предписани от здравните власти.
  "Предстоят майски празници и трябва да има прогнозируемост за бранша", посочи министър Николова. И допълни, че се очаква и за великденските празници, гости от съседните страни, като Румъния. Тя уточни още, че са разработени изисквания за влизане на туристи в страната и са съгласувани със здравните власти. Следващата седмица предстои ЕС да вземе решение за т.нар. "здравен сертификат" за ваксина и българското правителство подкрепя тази позиция, заяви вицепремиерът.
  "След срещата, която направихме с всички представителите на туроператори и целия бранша, ще осигурим сигурни зелени коридори за всички туристи, които искат да посетят страната", информира министърът на здравеопазването проф. Костадин Ангелов. Според него най-важното е участието на страната в т.нар. "зелен сертификат" за пътуване, който гарантира всеки един турист, който иска да посети страната да има 3 възможности. Те са да е ваксиниран, да е прекарал заболяването и да има антитела или да има отрицателен ПСР тест, като по този начин ще улесним пътуването, увери министърът.
  Теми: България летен сезонБългария лято 2021България туризъмМинистерство на туризмаМинистър на туризма БългарияХотели в България